શ્રીમાળી બ્રાહ્મણોનો ઈતિહાસ “શ્રીમાળપુરાણ” નામના ગ્રંથમાં ઘણી વિગતથી વર્ણવેલો છે. શ્રીમાળપુરાણ એ “સ્કંદપુરાણ” (૧૮ મુખ્ય પુરાણોમાંનું એક) પર આધારિત ગ્રંથ છે. ૭૫૦૦૦ શ્લોકો ધરાવતા આ શ્રીમાળપુરાણની રચના ૧૩મી સદી પહેલાં થઇ હોવાનું માનવામાં આવે છે. એક મત મુજબ ઐતિહાસિક હકીકતો અને કાળગણના પ્રમાણે શ્રીમાળપુરાણની ઘણી વિગતો ભૂલભરેલી જણાય છે. પરંતુ શ્રીમાળી બ્રાહ્મણોનો ઈતિહાસ જાણવા માટેનો એકમાત્ર વ્યવસ્થિત સ્ત્રોત માત્ર શ્રીમાળપુરાણ જ છે.